  Туспуктэм: Руслан Нуриахметов Майя Бывальцева Удмуртиысь 14 куасэн бызьылӥсьёс Огъяросси спартакиадае пыриськозы. Ӵошатсконъёс 9-18 тулыспалэ Тюменьысь «Жемчужина Сибири» центрын ортчозы. Со сярысь элькунысь куасэн бызьылонъя федерацилэн сайтаз ивортӥзы. Медальёс понна нюръяськон таӵе амалъёсын мыноз: спринт (классика амал), 20 иськемъем скиталон, бӧрсьысь бӧрсе потыса 10 иськемез ортчоз (эркын амал), командаен спринт (эркын амал), эстафета (4x7,5 иськем), 50 иськемъем масс-старт (классика амал). Удмуртилэн огазеям командаез: Пиосмуртъёс: Дмитрий Баграшов Дмитрий Равиль Валиахметов Руслан Зиганшин Руслан Александр Ившин Владимир Лекомцев Константин Корнев Кирилл Вичужанин Нылкышноос: Диана Алексеева Алина Балтачева Дарья Белослудцева Лилия Васильева Анна Грекова Юлия Копысова Любовь Кудряшова Ватсалом, кужмоосызлэн спортсменъёслэн спартакиадазы вить улосвылъёсын 14 спорт амалъёсъя мыноз. Тюменьын куасэн бызьылонъя ӵошатсконъёсы 560 адями пыриськоз. Тодэ вайытом, Удмуртиысь ёросъёсын Спортъя XXX элькун тол гурт шудонъёслы дасясько. Тегъёс: Спорт куасэнбызьылон ӵошатсконъёс Удмуртия Россия  